CELEX: 32020D0138
Language: da
Date: 2020-01-22 00:00:00
Title: Den Europæiske Centralbanks Afgørelse (EU) 2020/138 af 22. januar 2020 om indbetaling af Den Europæiske Centralbanks kapital af de nationale centralbanker i de medlemsstater, der har euroen som valuta, og om ophævelse af afgørelse (EU) 2019/44 (ECB/2020/4)

1.2.2020   
               
               
                  DA
               
               
                  Den Europæiske Unions Tidende
               
               
                  LI 27/6
               
            
         DEN EUROPÆISKE CENTRALBANKS AFGØRELSE (EU) 2020/138
         af 22. januar 2020
         om indbetaling af Den Europæiske Centralbanks kapital af de nationale centralbanker i de medlemsstater, der har euroen som valuta, og om ophævelse af afgørelse (EU) 2019/44 (ECB/2020/4)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til statutten for Det Europæiske System af Centralbanker og Den Europæiske Centralbank, særlig artikel 28.3, og
         ud fra følgende betragtninger:
         
                     (1)
                  
                  
                     Den Europæiske Centralbanks afgørelse (EU) 2019/44 (ECB/2018/28) (1) fastsætter, hvorledes og i hvilket omfang de nationale centralbanker i de medlemsstater, der har euroen som valuta (herefter »de nationale centralbanker i euroområdet«), har pligt til at indbetale Den Europæiske Centralbanks (ECB) kapital fra den 1. januar 2019.
                  
               
                     (2)
                  
                  
                     Den 29. marts 2017 fremsendte Det Forenede Kongerige Storbritannien og Nordirland (herefter »Det Forenede Kongerige«) meddelelsen om sin beslutning om at udtræde af Den Europæiske Union i henhold til artikel 50 i traktaten om Den Europæiske Union. Traktaten om Den Europæiske Union og traktaten om Den Europæiske Unions funktionsmåde ophører med at gælde for Det Forenede Kongerige fra den dato, der fremgår af artikel 1, stk. 1, i Det Europæiske Råds afgørelse (EU) 2019/1810 (2). Efter Det Forenede Kongeriges udtrædelse af Den Europæiske Union ophører Bank of England med at være national centralbank i en medlemsstat og derfor i Det Europæiske System af Centralbanker. Den Europæiske Centralbanks afgørelse (EU) 2020/137 (ECB/2020/3) (3) fastsætter bestemmelserne for justering af fordelingsnøglen for kapitalindskud i ECB (herefter »fordelingsnøglen«) i overensstemmelse med artikel 29.3 og artikel 29.4 i statutten for Det Europæiske System af Centralbanker og Den Europæiske Centralbank og fastsætter med virkning fra 1. februar 2020 de nye vægte, som de nationale centralbanker tillægges i den ændrede fordelingsnøgle (herefter »fordelingsnøglevægtene«).
                  
               
                     (3)
                  
                  
                     Justeringen af ECB's fordelingsnøgle som følge af, at Bank of England ophører med at være national centralbank i en medlemsstat, nødvendiggør, at ECB vedtager en ny afgørelse, som ophæver afgørelse (EU) 2019/44 (ECB/2018/28) med virkning fra 1. februar 2020, og som fastsætter, hvorledes og i hvilket omfang de nationale centralbanker i euroområdet har pligt til at indbetale ECB's kapital med virkning fra 1. februar 2020 —
                  
               VEDTAGET DENNE AFGØRELSE:
         
            Artikel 1
            Omfang og form af indskudt og indbetalt kapital
            
               1.   I overensstemmelse med de fordelingsnøglevægte, der er angivet i artikel 2 i afgørelse (EU) 2020/137 (ECB/2020/3) har de enkelte nationale centralbanker i euroområdet med virkning fra 1. februar 2020 en andel i kapitalindskudsnøglen svarende til det beløb, som er anført ud for deres navn i nedenstående tabel:
               
                           National centralbank i euroområdet
                        
                        
                           
                              EUR
                           
                        
                     
                           Nationale Bank van België/Banque Nationale de Belgique
                        
                        
                           320 744 959,47 
                        
                     
                           Deutsche Bundesbank
                        
                        
                           2 320 816 565,68 
                        
                     
                           Eesti Pank
                        
                        
                           24 800 091,20 
                        
                     
                           Central Bank of Ireland
                        
                        
                           149 081 997,36 
                        
                     
                           Bank of Greece
                        
                        
                           217 766 667,22 
                        
                     
                           Banco de España
                        
                        
                           1 049 820 010,62 
                        
                     
                           Banque de France
                        
                        
                           1 798 120 274,32 
                        
                     
                           Banca d’Italia
                        
                        
                           1 495 637 101,77 
                        
                     
                           Central Bank of Cyprus
                        
                        
                           18 943 762,37 
                        
                     
                           Latvijas Banka
                        
                        
                           34 304 447,40 
                        
                     
                           Lietuvos bankas
                        
                        
                           50 953 308,28 
                        
                     
                           Banque centrale du Luxembourg
                        
                        
                           29 000 193,94 
                        
                     
                           Central Bank of Malta
                        
                        
                           9 233 731,03 
                        
                     
                           De Nederlandsche Bank
                        
                        
                           515 941 486,95 
                        
                     
                           Oesterreichische Nationalbank
                        
                        
                           257 678 468,28 
                        
                     
                           Banco de Portugal
                        
                        
                           206 054 009,57 
                        
                     
                           Banka Slovenije
                        
                        
                           42 390 727,68 
                        
                     
                           Národná banka Slovenska
                        
                        
                           100 824 115,85 
                        
                     
                           Suomen Pankki
                        
                        
                           161 714 780,61 
                        
                     
            
               2.   De enkelte nationale centralbanker i euroområdet indbetaler deres fulde indskud i ECB's kapital ved afdrag i rater som fastsat i artikel 2.
            
         
         
            Artikel 2
            Justering af indbetalt kapital
            
               1.   Da de enkelte nationale centralbanker i euroområdet allerede har indbetalt deres fulde andel af ECB's indskudte kapital, som gældende indtil den 31. januar 2020, i overensstemmelse med afgørelse (EU) 2019/44 (ECB/2018/28), skal hver og en af disse overføre et yderligere beløb til ECB for at nå frem til de beløb, der er angivet i tabellen i artikel 1. Disse overførsler skal foretages af de enkelte nationale centralbanker i tre rater. Den første rate betales af de nationale centralbanker i euroområdet den 1. februar 2020 og beløber sig til i alt EUR 47 539 371,66. De to resterende rater, som beløber sig til henholdsvis EUR 610 088 603,17 og EUR 610 088 603,05, betales i 2021 og 2022.
            
            
               2.   Alle overførsler i henhold til denne artikel foretages i overensstemmelse med Den Europæiske Centralbanks afgørelse (EU) 2020/137 (ECB/2020/5) (4).
            
         
         
            Artikel 3
            Ikrafttræden og ophævelse
            
               1.   Denne afgørelse træder i kraft den 1. februar 2020.
            
            
               2.   Afgørelse (EU) 2019/44 (ECB/2018/28) ophæves med virkning fra den 1. februar 2020.
            
            
               3.   Henvisninger til afgørelse (EU) 2019/44 (ECB/2018/28) skal forstås som henvisninger til denne afgørelse.
            
         
         
            Udfærdiget i Frankfurt am Main, den 22. januar 2020.
            
               Christine LAGARDE
               
                  Formand for ECB
               
            
         
         
            (1)  Den Europæiske Centralbanks afgørelse (EU) 2019/44 af 29. november 2018 om indbetaling af Den Europæiske Centralbanks kapital af de nationale centralbanker i medlemsstater, der har euroen som valuta, om ændring af afgørelse ECB/2014/61 og om ophævelse af afgørelse ECB/2013/30 (ECB/2018/28) (EUT L 9 af 11.1.2019, s. 180).
         
            (2)  Det Europæiske Råds afgørelse (EU) 2019/1810 truffet efter aftale med Det Forenede Kongerige af 29. oktober 2019 om forlængelse af fristen i henhold til artikel 50, stk. 3, i TEU (EUT L 278I af 30.10.2019, s. 1).
         
            (3)  Den Europæiske Centralbanks afgørelse (EU) 2020/137 af 22. januar 2020 om de nationale centralbankers fordelingsnøgle for kapitalindskud i Den Europæiske Centralbank og om ophævelse af afgørelse (EU) 2019/43 (ECB/2020/3) (se side 4 i denne EUT).
         
            (4)  Den Europæiske Centralbanks afgørelse (EU) 2020/139 af 22. januar 2020 om de nærmere vilkår for omfordeling af Den Europæiske Centralbanks kapitalandele mellem de nationale centralbanker og justering af den indbetalte kapital og om ophævelse af afgørelse (EU) 2019/45 (ECB/2020/5) (se side 9 i denne EUT).